b'\n_START_ARTICLE_\nSaltbyen\n_START_PARAGRAPH_\nSaltbyen (hebraisk: \xd7\xa2\xd7\x99\xd7\xa8 \xd7\x94\xd7\x9e\xd7\x9c\xd7\x97, Ir-hammela\xe1\xb8\xa5) var en by eller bosetning i oldtidens Israel som er omtalt i den hebraiske Bibelen (det gamle testamente). I henhold til Josvas bok var byen den ene av seks byer som lokalisert i Judeas \xc2\xabvillmark\xc2\xbb, ogs\xc3\xa5 kjent som Judea\xc3\xb8rkenen, og l\xc3\xa5 trolig ved den nordvestlige kysten av D\xc3\xb8dehavet._NEWLINE_Stedet er ikke nevnt andre steder enn i Josvas bok, men var sannsynlig knyttet til \xc2\xabSaltdalen\xc2\xbb som nevnt i Andre Samuelsbok. Navnet i seg selv og omtalen av En-Gedi i F\xc3\xb8rste Mosebok  antyder at stedet m\xc3\xa5 ha ligget i n\xc3\xa6rheten av D\xc3\xb8dehavet. Stedet er fors\xc3\xb8ksvis identifisert med det arkeologiske stedet Khirbet Qumran.'